ພະຍາດສະມາທິສັ້ນ ເກີດຈາກການເຮັດວຽກບໍ່ປົກກະຕິ ຂອງລະບົບປະສາດຊີວະວິທະຍາ ພາຍໃນຮ່າງກາຍເຊັ່ນ: ສະໝອງສ່ວນໜ້າ ເຮັດວຽກໄດ້ໜ້ອຍກ່ວາປົກກະຕິ ເຊິ່ງສະໝອງສ່ວນນີ້ ເປັນສະໝອງທີ່ຄວບຄຸມຄວາມຄິດ, ການເກີດຄວາມຄິດ, ການເກີດສະມາທິ, ການຈັດລະບຽບ ແລະ ການເຮັດກິດຈະກຳແບບມີຈຸດມຸ້ງໝາຍ. ສ່ວນຄວາມຜິດປົກກະຕິ ອີກປະການໜຶ່ງ ກໍ່ແມ່ນ ການເກີດບັນຫາ ຂອງການຫຼັ່ງສານເຄມີ ໃນສະໝອງທີ່ເອີ້ນວ່າ: Dopamine ແລະ Norepinephrine ເຊິ່ງແມ່ນສານເຄມີ ໃນສະໝອງທີ່ຊ່ວຍກະຕຸ້ນ ເຮັດໃຫ້ມີການເຄື່ອນໄຫວ ບໍ່ສາມາດເຮັດວຽກໄດ້ຢ່າງເປັນປົກກະຕິ ເນື່ອງຈາກການຂາດ ຫຼື ມີສານເຄມີດັ່ງກ່າວໃນປະລິມານທີ່ ບໍ່ສົມດຸນ ແລະ ສົ່ງຜົນໃຫ້ຮ່າງກາຍສະແດງພຶດຕິກຳ ແບບຜິດປົກກະຕິ ຈົນບໍ່ສາມາດຢຸດການກະທຳນັ້ນໄດ້. ນອກຈາກນີ້, ການເປັນພະຍາດພູມແພ້, ການທີ່ສະໝອງຂອງເດັກນ້ອຍ ໄດ້ຮັບການກະທົບກະເທືອນ ໃນລະຫວ່າງການເກີດ ຫຼື ໄດ້ຮັບການຕິດເຊື້ອຫຼັງເກີດ ແລະ ການທີ່ເດັກນ້ອຍ ໄດ້ຮັບສານເຄມີ ທີ່ເປັນອັນຕະລາຍຕ່າງໆເຊັ່ນ: ສານພິດຈາກຄວັນລົດກໍ່ເປັນປັດໃຈເຮັດໃຫ້ເກີດພະຍາດສະມາທິສັ້ນໄດ້.
ຈາກ ນສພ ລາວພັດທະນາ
ຍັງມີຕໍ່
Like this:
Like ກຳລັງໂຫຼດ...
Related